15. Styrelsen for Patientsikkerheds tilsyn, Lone Nørgaard og Anlægget efter 
høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det ældretilsyn, som Styrelsen for 
Patientsikkerhed har udført på [adresse] 17. september 2024 samt 
det sundhedsfaglige tilsyn, som Styrelsen har udført på [adresse] 30. august 2024. 
Tilsynsrapporterne har været i høring hos Ældrerådet forud for den politiske behandling.
Ældretilsyn med Plejecenter Hinneruplund
Styrelsen for Patientsikkerhed fører tilsyn med den fornødne kvalitet af den social- og plejefaglige indsats 
efter servicelovens §§ 83-87 på ældreområdet. Der er tale om et organisationstilsyn. Det vil sige med den 
pågældende plejeenhed og ikke med den enkelte medarbejder. 
Tilsynet skal føre kontrol med, om den fornødne kvalitet er tilstede i den personlige hjælp, omsorg og pleje 
til ældre borgere. Tilsynet skal endvidere bidrage til læring i forhold til den social- og plejefaglige hjælp, 
omsorg og pleje, der ydes i de enkelte plejeenheder. 
I bekendtgørelsen for tilsynet er fastlagt seks temaer, som tilsynet skal omfatte i forhold til at afdække den 
fornødne kvalitet i den social- og plejefaglige indsats:

Selvbestemmelse og livskvalitet, herunder en værdig død

Trivsel og relationer

Målgrupper og metoder

Organisation, ledelse og kompetencer

Procedurer og dokumentation

Aktiviteter og rehabilitering.
Styrelsen for Patientsikkerhed vurderer tilsynene efter fire kategorier: Ingen, mindre, større eller kritiske 
problemer af betydning for den fornødne kvalitet i personlig og praktisk hjælp, omsorg og pleje. 
Plejecenter Hinneruplund placeres i højeste kategori ”Ingen problemer af betydning for den fornødne 
kvalitet”. 
Sundhedsfagligt tilsyn med Plejecenter Anlægget
Styrelsen for Patientsikkerhed fører det overordnede tilsyn med sundhedsforhold og den sundhedsfaglige 
virksomhed på sundhedsområdet. Formålet med tilsynet er at vurdere patientsikkerheden og at sikre 
læring hos sundhedspersonalet. Det er behandlingsstedet, der er genstand for tilsynet, og ikke de enkelte 
sundhedspersoner. 
[adresse]: EMN-2021-03346
Dok-ID: 3792520
Sagsbehandler: gila
Byråd
17. december 2024  16:00
Styrelsen undersøger ved tilsynet, om behandling og pleje foregår sundhedsfagligt forsvarligt. Herudover 
reagerer styrelsen ved åbenlyse fejl og mangler af betydning for patientsikkerheden. Styrelsen undersøger 
en række målepunkter i relation til tilsynet under følgende områder:

[adresse] organisering

Journalføring

Medicinhåndtering

Overgange i patientforløb

Øvrige fund.
Styrelsen for Patientsikkerhed vurderer tilsynet efter fire kategorier: Ingen, mindre, større eller kritiske 
problemer af betydning for patientsikkerheden. 
Plejecenter Anlægget placeres i højeste kategori ”Ingen problemer af betydning for patientsikkerheden”.
Tilsynsrapporterne er vedlagt som bilag.
VURDERING
Social og Sundhed finder det positivt, at Plejecentrene Hinneruplund og Anlægget placeres i højeste 
kategori. 
Tilsynet konstaterer, at alle målepunkter er opfyldt på begge plejecentre. Tilsynet oplyser, at begge 
plejecentre fremstår velorganiseret med gode procedurer og høj grad af systematik. 
Da samtlige målepunkter er opfyldt, og da styrelsen ikke kommer med anbefalinger til forbedringer eller 
kommentarer i tilsynsrapporten, er der ikke iværksat konkrete forbedringstiltag på baggrund af tilsynet. Der 
er således heller ikke vedlagt et opfølgningsskema til sagen. 
Tilsynsrapporterne har været i høring hos Ældrerådet i perioden 23. oktober – 6. november 2024. 
Ældrerådet glæder sig over de to plejecentres placering i højeste kategori, som giver grundlag for 
anerkendelse af ledelse og medarbejdere. Ældrerådet bemærker, at tilsynene de seneste år generelt har 
været særdeles positive. Ældrerådet foreslår en offentliggørelse af de positive resultater. Social og 
Sundhed oplyser, at Social- og Sundhedsudvalget for nyligt i pressen har udtrykt tilsvarende tilfredshed 
med kvaliteten af indsatserne på kommunens plejecentre. Alle tilsynsrapporter kan findes på 
Plejehjemsoversigten via dette link: Xenia Holm. 
Ældrerådets høringssvar er vedlagt som bilag.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporterne har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra Styrelsen for Patientsikkerhed vedrørende Plejecenter Sten Karlsen og 
Plejecenter Anlægget tages til efterretning.
BESLUTNING
Social- og Sundhedsudvalget, 3. december 2024:
Fraværende: Malou Holm
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Tilsynsrapport Plejecenter Hinneruplund 17-09-24 (3790569)

Tilsynsrapport Plejecenter Anlægget 30-08-24 (3784541)

Høringssvar fra Ældrerådet af 1. november 2024 (3811804)
